**NAVODILO ZA IZPOLNJEVANJE OBRAZCA**

Zahtevek za oprostitev davka od dohodkov iz zaposlitve na podlagi določb mednarodne pogodbe o izogibanju dvojnega obdavčevanja dohodka je predpisan na podlagi 260. in 266. člena Zakona o davčnem postopku (Uradni list RS, št. 117/06), v povezavi s 127. členom Zakona o dohodnini (Uradni list RS, št. 117/06).

Prejemnik dohodka iz zaposlitve predloži plačniku dohodka izpolnjen obrazec preden je dohodek izplačan. Plačnik dohodka iz zaposlitve predloži izpolnjen obrazec Finančni upravi Republike Slovenije. Davčni organ odloči o zahtevku najpozneje v 15 dneh od prejema zahtevka. Plačnik davka lahko izplača dohodek, ne da bi od tega dohodka izračunal, odtegnil in plačal davčni odtegljaj, šele ko prejme s strani davčnega organa potrjen zahtevek.

Za vsako izplačilo dohodka se predloži nov zahtevek. Davčni organ lahko v primerih, ko plačnik davka izplačuje dohodek v rednih časovnih presledkih odobri ugodnosti za daljše časovno obdobje.

Obrazec se izpolnjuje čitljivo, z velikimi tiskanimi črkami.

**1.** Prejemnik dohodka vpiše državo, s katero ima Republika Slovenija sklenjeno mednarodno pogodbo o izogibanju dvojnega obdavčevanja dohodka, ter člen in odstavek člena te pogodbe, na podlagi katere vlaga zahtevek.

# 2. Podatki o prejemniku dohodka

Vpišeta se ime in priimek prejemnika dohodka. Prejemnik dohodka vpiše podatke o prebivališču (naselje, ulica, hišna številka in pošta), državo, katere državljan je, in državo, katere rezident je za davčne namene (država, katere pristojni organ potrdi rubriko v 8. točki obrazca), ter davčno ali drugo identifikacijsko številko. Podatek o tej številki ni obvezen.

**3. Podatki o izplačevalcu dohodka**

Vpišejo se firma in pravno-organizacijska oblika, sedež, država ter davčna ali druga identifikacijska številka izplačevalca dohodka. Podatek o tej številki ni obvezen. Kadar je izplačevalec dohodka poslovna enota nerezidenta v Republiki Sloveniji, se to ustrezno označi z X v kvadratku pred besedo DA. V tem primeru se vpišejo naziv, sedež in davčna številka poslovne enote ter označi, ali dohodek iz zaposlitve bremeni poslovno enoto. Če poslovna enota nima sedeža, se vpiše samo njen kraj. Kadar izplačevalec dohodka ni poslovna enota, se to označi z X v kvadratku pred besedo NE, pri čemer se desne rubrike ne izpolnjujejo.

# 4. Podatki o navzočnosti in zaposlitvi prejemnika v Republiki Sloveniji

Vpišeta se datum prvega prihoda prejemnika dohodka (v zvezi z zaposlitvijo) v Republiko Slovenijo (dd.mm.LLLL) ter predvideni čas prebivanja (v zvezi z zaposlitvijo) v Republiki Sloveniji (od (dd.mm.LLLL) do (dd.mm.LLLL)). Vpišejo se naziv, sedež/kraj (naslov) in davčna številka osebe, za katero (pri kateri) se izvaja zaposlitev.

# 5. Podatki o dohodku, prejetem od izplačevalca, za katerega se uporabi pogodba iz 1. točke

Vpiše se vrsta dohodka. Iz opisa mora biti razvidno, da gre za dohodek, za katerega veljajo ugodnosti iz mednarodne pogodbe. Vpišeta se datuma plačila (mm.dd.LLLL) in znesek dohodka v eurih, zaokrožen na dve decimalni mesti.

# 6. Drugo

Vpišejo se drugi podatki.

**8.** Izpolni pristojni organ države, katere rezident je za davčne namene prejemnik dohodka.